Mis en court par ledit Jehanot Bar au lieu de Dijon par devant Jehan maire commis de oyr les comptes de monseigneur le
chancellier Laurent Jaquelin commis au contrerole des ouvraiges dudit hospital et Jehan Chomedey
clerc notaire publique le VIe jour de septembre l’an mil IIIIc XLVIII
Compte deuxieme de
Jehannot Bar Commis de Noble et puissant
seigneur monseigneur d'Authuines Chancellier de
monseigneur le duc de Bourgogne, comme appert
par se lettres patentes dont la coppie est
inscripte en son premier compte de la
recepte et despense par lui faicte tant a cause
de mil livres tournois deues chacun an en la
saulnerie de Salins, a son hospital de
Beaune comme argent receu de Jehan maire
d’Ostun pour et ou nom dudit seigneur pour
convertir es ouvraiges dudit hospital ledit
compte pour deux mois commençans au
premier jour de juillet mil IIIIc XLVIII et
finissant au derrain jour d’aoust ensuivant inclus
oudit an
Recepte d’argent
Premierement ledit Jehannot Bar demoura en
deste envers mondit seigneur par son premier compte
dudit hospital fini au derrain zono de juing
dudit an mil IIIIc XLVIII comme appert par ledit compte
rendu a mondit seigneur en la somme de cinq cens vint
deux frans deux gros demi niquet obole tournois
qu’il prent icy en recepte pour en demourer
quitte oudit premier compte par cestui pour ce Vc XXII frans II gros demi niquet
obole tournois
